TV-gids Donderdag 21 Augustus 2014
JY LEES NOU TV-gids Donderdag 21 Augustus 2014
Die energieke musikant en perkussiespeler Riaan van Rensburgh nooi die Bravo!-span om saam met hom musiek te maak.
18:00 Mike & Molly (M-Net): Molly en een van Peggy se oudste vriendinne, Key McKinnon, raak gou heg bevriend, maar Peggy is nie baie gretig om haar vriendin met Molly te deel nie.
18:00 Villa Rosa (kykNET): Eben en Carina is agterdogtig oor hul ouers se vreemde gedrag. Vicky laat Marius verstaan dat hy Stef in Louw se lewe moet aanvaar. Wouter wil romanties betrokke raak by Lente, maar hy besef hy sal daarvoor moet veg. Anthony is opgewonde oor sy botoks-slypskool, maar Fritz is skepties. Astrid ontvang 'n foonoproep van AJ. Wouter is op 'n sending om die Villa omgewingsvriendeliker te maak.
18:30 Binnelanders (kykNET): Wimpie se toestand laat 'n wolk oor Binneland Kliniek hang. Daar is 'n klein bietjie lig aan die einde van die donker tonnel vir Ilse – al skud 'n foongesprek die Ferreira-Gericke-huishouding tot in sy fondamente. Adelyn het groot planne vir Frankie, maar Zadie het iets te sê oor die aangeleentheid. Pippa kom vorendag met 'n plan om Quinton se vrese te besweer.
18:30 7de Laan (SABC2): Oubaas verpas sy vlug in Doebai. Loyiso voel geskok toe hy uitvind oor Jackson se gedrag. Lindile sien hoe Eddy met Aggie flankeer.
19:30 Bravo! (kykNET): Hulle praat met 'n aktrise wat deesdae beskou word as een van ons land se grootste talente: Crystal-Donna Roberts. En die span gaan kuier agter die skerms van een van Jannie du Toit se konserte waar hy hulde bring aan Koos du Plessis.